
ŽEMĖS ŪKIO SKYRIAUS
VYRIAUSIOJO SPECIALISTO
PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Žemės ūkio skyriaus vyriausiasis specialistas yra karjeros valstybės tarnautojas. 


II SKYRIUS
PASKIRTIS

2. Vyriausiojo specialisto pareigybė reikalinga valstybės savivaldybei deleguotų žemės ūkio funkcijų vykdymui.
                       


III SKYRIUS
VEIKLOS SRITIS 

3. Šias pareigas einantis valstybės tarnautojas vykdo specialiosios  veiklos srities - žemės ūkio technikos registravimo ir jos priežiūros – funkcijas. 


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1 būti susipažinusiam su Lietuvos Respublikos teisės aktais, reglamentuojančiais vietos savivaldą, viešąjį administravimą, valstybės tarnybą, dokumentų valdymą, viešuosius pirkimus, išmanyti Lietuvos Respublikos teisės aktus reglamentuojančius kaimo plėtrą ir valstybės paramą žemės ūkiui, Europos Sąjungos struktūrinę paramą;
4.2 turėti aukštąjį universitetinį technologijos mokslų studijų srities, mechanikos inžinerijos krypties, išsilavinimą;
4.3. turėti ne mažesnį kaip 1 metų darbo stažą viešojo administravimo srityje;
4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 
4.5. išmanyti raštvedybos taisykles, teisės aktų rengimo taisykles; 
4.6. sklandžiai dėstyti mintis raštu ir žodžiu, savarankiškai planuoti, organizuoti savo darbinę veiklą;
4.7. gebėti valdyti, sisteminti, apibendrinti informaciją ir rengti išvadas.

V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

 5. Šias pareigas einantis valstybės tarnautojas atlieka šias funkcijas:
             5.1. tvarko traktorių, savaeigių ir žemės ūkio mašinų ir jų priekabų registrą, įveda žemės ūkio ir kitą registrui priskirtą techniką į registro elektronines laikmenas, įgyvendindamas Lietuvos Respublikos traktorių, savaeigių ir žemės ūkio mašinų bei jų priekabų registro nuostatas.
5.2. įregistruoja, išregistruoja, perregistruoja traktorius, savaeiges važiuokles, kelių tiesimo mašinas, traktorių priekabas ir išduoda valstybinius numerio ženklus bei nuosavybę patvirtinančius dokumentus, užtikrindamas valstybės deleguotų funkcijų savivaldybėms vykdymą.
 5.3. vykdo žemės ūkio ir kitos priskirtos registrui technikos valstybines technines apžiūras, kontroliuoja jos techninę būklę, užtikrindamas Lietuvos Respublikos žemės ūkio ministro 2002 m. gegužės 30d. įsakymu Nr.207 patvirtintos techninių reikalavimų eksploatuojamiems traktoriams, savaeigėms ir žemės ūkio mašinoms bei jų priekaboms taisyklių laikymasi.
 5.4. konsultuoja rajono gyventojus traktorininko pažymėjimo keitimo, išdavimo, kvalifikacijos juos vairuoti įgijimo klausimais.
 5.5.  dalyvauja rajono savivaldybės tarybos sprendimais, mero potvarkiais bei administracijos direktoriaus įsakymais sudaromų komisijų darbe, siekiant įgyvendinti savivaldybės administracijos strateginius tikslus 
 5.6. teikia informaciją Žemės ūkio ministerijai, policijos komisariatams, teismams bei kitoms valstybinėms institucijoms, įstatymu ir Lietuvos Respublikos Vyriausybės nustatyta tvarka.
  5.7. atlieka administracijos direktoriaus, skyriaus vedėjo nenuolatinio pobūdžio pavedimus pareigybei priskirtų funkcijų klausimais, siekiant įgyvendinti savivaldybės priimtų sprendimų vykdymą.             .  


VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas yra  tiesiogiai pavaldus skyriaus vedėjui.

                                    ______________________________



Susipažinau 
 

________________
        (parašas)                                                   

_____________________________
          (vardas, pavardė)  

_______________
          (data)



